
REFERAT DE APROBARE  A PROIECTULUI DE HOTĂRÂRE
privind completarea HCLMT nr.247/13.06.2023 și modificarea obiectului Contractului nr. 1/12.07.2023 privind darea în administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33

1. Descrierea situaţiei actuale:
          Direcţia de Asistenţă Socială a Municipiului Timişoara, Serviciul Dezvoltare Strategii Programe - Compartiment Contractare Finanțare  a solicitat prin adresa nr.18942/28.09.2023 modificarea Contractului nr.1/12.07.2023-Anexă la HCLMT nr. 247/13.06.2023, în sensul includerii în Cap.II - ”Obiectul Contractului” a  clădirii existente pe terenul dat în administrare, din str. Lorena nr.33, clădire înscrisă în C.F. 436288 –C1 Timișoara (CF vechi 1, nr. top.vechi 4760) cu suprafața construită la sol 87 mp, proprietatea Primăriei Municipiului Timișoara. 
Includerea clădirii respective în contractul de dare în administrare este necesară pentru modificarea soluției tehnice în vederea realizării obiectivului de investiții ”Reabilitare / modernizare construcție existentă și extindere construcție cu destinația Centru de zi de asistență și recuperare pentru persoane vârstnice”.
 De asemenea, pentru realizarea obiectivului de investiții menționat mai sus,  este necesară eliminarea din contract a clauzelor care limitează dreptul beneficiarului de a modifica bunul dat în administrare sau de a edifica corpuri noi de construcții, clauze menționate în contract la alin.4.2 ”Drepturile și obligațiile beneficiarului”, lit.g) și lit.i), obiectiv pentru care se vor accesa fonduri nerambursabile în cadrul  Programului Național de Redresare și Reziliență, Componenta 13-Reforme Sociale, Investiția I4-Crearea unei rețele de centre de zi de asistență și recuperare pentru persoane vârstnice. 
2. Schimbări preconizate și rezultate așteptate:
	Necesitatea dezvoltării serviciilor sociale specifice a rezultat în urma cartografierii persoanelor vârstnice estimate cu nevoi de îngrijire de lungă durată care a stat la baza elaborării Strategiei naționale privind îngrijirea de lungă durată și îmbătrânire activă pentru perioada 2023-2030. La nivelul Municipiului Timișoara serviciile sociale pentru persoane vârstnice acoperă doar un procent de 1,73% din persoanele cu nevoi de îngrijire de lungă durată, prin urmare accesarea de fonduri nerambursabile în cadrul PNRR 2023/C13/MMSS/I4 este imperios necesară, conform adresei Direcției de Asistență Socială cu nr. SC2023-009747/13.04.2023.
3. Concluzii:
	Având în vedere cele menţionate mai sus, considerăm necesară și oportună completarea HCLMT nr.247/13.06.2023 și modificarea obiectului Contractului nr. 1/12.07.2023 privind darea în administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33, în sensul includerii în Cap.II-”Obiectul Contractului” a  clădirii existente pe terenul dat în administrare, clădire înscrisă în C.F. 436288–C1 Timișoara (CF vechi 1, nr. top.vechi 4760) cu suprafața construită la sol 87 mp, proprietatea Primăriei Municipiului Timișoara, precum și  eliminarea din contract a clauzelor care limitează dreptul beneficiarului de a modifica bunul dat în administrare sau de a edifica corpuri noi de construcții, clauze menționate în contract la alin.4.2 ”Drepturile și obligațiile beneficiarului”, lit.g) și lit.i).

RAPORT DE SPECIALITATE
privind completarea HCLMT nr.247/13.06.2023 și modificarea obiectului Contractului nr. 1/12.07.2023 privind darea în administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33

           Având în vedere Referatul de aprobare a proiectului de hotărâre nr. MTM2023-019462/02.10.2023 al Primarului Municipiului Timișoara și Proiectul de hotărâre privind completarea HCLMT nr.247/13.06.2023 și modificarea obiectului Contractului nr. 1/12.07.2023 privind darea în administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33, facem următoarele precizări:
          Direcţia de Asistenţă Socială a Municipiului Timişoara, Serviciul Dezvoltare Strategii Programe - Compartiment Contractare Finanțare  a solicitat prin adresa nr.18942/28.09.2023 modificarea Contractului nr.1/12.07.2023-Anexă la HCLMT nr. 247/13.06.2023, în sensul includerii în Cap.II- ”Obiectul Contractului” a  clădirii existente pe terenul dat în administrare, din str. Lorena nr.33, clădire înscrisă în C.F. 436288 –C1 Timișoara (CF vechi 1, nr. top.vechi 4760) cu suprafața construită la sol 87 mp, proprietatea Primăriei Municipiului Timișoara. 
Includerea clădirii respective în contractul de dare în administrare este necesară pentru modificarea soluției tehnice în vederea realizării obiectivului de investiții ”Reabilitare / modernizare construcție existentă și extindere construcție cu destinația Centru de zi de asistență și recuperare pentru persoane vârstnice”.
 De asemenea, pentru realizarea obiectivului de investiții menționat mai sus,  este necesară eliminarea din contract a clauzelor care limitează dreptul beneficiarului de a modifica bunul dat în administrare sau de a edifica corpuri noi de construcții, clauze menționate în contract la alin.4.2 ”Drepturile și obligațiile beneficiarului”, lit.g) și lit.i), obiectiv pentru care se vor accesa fonduri nerambursabile în cadrul  Programului Național de Redresare și Reziliență, Componenta 13-Reforme Sociale, Investiția I4-Crearea unei rețele de centre de zi de asistență și recuperare pentru persoane vârstnice. 
	Scopul realizării unui Centru de zi de asistență și recuperare pentru persoane vârstnice este dezvoltarea serviciilor pentru persoane vârstnice cu nevoi de îngrijire de lungă durată, acestea fiind deficitare la nivelul Municipiului Timișoara. Necesitatea dezvoltării serviciilor sociale specifice a rezultat în urma cartografierii persoanelor vârstnice estimate cu nevoi de îngrijire de lungă durată care a stat la baza elaborării Strategiei Naționale privind îngrijirea de lungă durată și îmbătrânire activă pentru perioada 2023-2030. La nivelul Municipiului Timișoara serviciile sociale pentru persoane vârstnice acoperă doar un procent de 1,73% din persoanele cu nevoi de îngrijire de lungă durată, prin urmare accesarea de fonduri nerambursabile în cadrul PNRR 2023/C13/MMSS/I4 este imperios necesară.
	Construcția înscrisă în CF 436288-C1 Timișoara este inclusă în inventarul bunurilor care aparțin Primăriei Municipiului Timișoara, având fișa mijlocului fix cu nr. de inventar 1530, cod de clasificare 1.6.1. și valoarea de inventar 53,65 lei.
	Având în vedere prevederile art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local: a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de administrare se constituie în conformitate cu prevederile Legii nr. 287/2009 privind Codul Civil, art.867, alin.(1) și conform alin.(2) ”Autorităţile prevăzute la alin.(1) controlează modul de exercitare a dreptului de administrare”. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Direcției de Asistență Socială a Municipiului Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
     	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind completarea HCLMT nr.247/13.06.2023 și modificarea obiectului Contractului nr. 1/12.07.2023 privind darea în administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33, în sensul includerii în Cap.II-”Obiectul Contractului” a  clădirii existente pe terenul dat în administrare, clădire înscrisă în C.F. 436288 –C1 Timișoara (CF vechi 1, nr. top.vechi 4760) cu suprafața construită la sol 87 mp, proprietatea Primăriei Municipiului Timișoara, precum și  eliminarea din contract a clauzelor care limitează dreptul beneficiarului de a modifica bunul dat în administrare sau de a edifica corpuri noi de construcții, clauze menționate în contract la alin.4.2 ”Drepturile și obligațiile beneficiarului”, lit.g) și lit.i), conform contractului care constituie Anexa 1.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

